Кафедра міжкультурных даследаванняў цэнтральнай і ўсходняй Еўропы Факультэта прыкладной лінгвістыкі Варшаўскага універсітэта

разам з

Кафедрай паланістыкі Львоўскага нацыянальнага універсітэта

Кафедрай славянскай філалогіі Маскоўскага дзяржаўнага універсітэта

Кафедрай гістарычна-культурнай спадчыны Беларусі Рэспубліканскага інстытута вышэйшай школы

маюць гонар запрасіць да ўдзелу ў міжнароднай навуковай канферэнцыі

**Жанчыны ў гісторыі, культуры, лiтаратуры i мове:**

**цэнтральная і ўсходняя Еўропа**

**Варшава, 9-11 мая 2019 г.**

Гісторыя Польшчы гэта ў значнай ступені гісторыя разумных, здольных і моцных жанчын, як ананімных, так і тых, чые прозвішчы добра вядомы ў свеце. Спіс гэтых асоб распачынае Марыя Кюры-Складоўская, якая заняла першае месца ў рэйтынгу 100 найбольш уплывовых жанчын свету, але нельга забывацца таксама пра многіх іншых поляк: Эмілію Плятэр, Ізабэлу Чартарыйскую, Марыю Канапацкую і Ірэну Сэндлер, а таксама ўсіх тых, хто паспяхова працаваў на ніве культуры, навукі, палітыкі і грамадскага жыцця. Адразу пасля абвяшчэння ўзнаўлення незалежнасці нашай краіны, за якую змагаліся таксама жанчыны, адбылася яшчэ адна важная падзея: 28 лістапада 1918 г. начальнік дзяржавы Юзэф Пілсудскі выдаў дэкрэт аб наданні жанчынам выбарчых правоў. Прыкладна ў той жа час жанчыны ў іншых краінах цэнтральнай і ўсходняй Еўропы таксама набылі выбарчыя правы. Гэта ўзнёслая для Польшчы і істотная для статуса жанчын падзея схіліла нас да задумы над іх роллю ў культуры і грамадска-палітычным жыцці Польшчы і іншых краін нашага рэгіёна на працягу гісторыі.

Мэтай арганізаванай канферэнцыі з’яўляецца спроба задэманстравання вышэйзгаданай праблематыкі з як мага шырэйшай даследчыцкай перспектывы (выходзячы па-за межы польскай праблематыкі і ахопліваючы цэлы рэгіён цэнтральнай і ўсходняй Еўропы), а таксама дыскусія інтэрдысцыплінарнага характару. У сувязі з гэтым запрашаем да ўдзелу літаратуразнаўцаў, культуразнаўцаў, мовазнаўцаў, а таксама гісторыкаў, сацыёлагаў, палітолагаў і прадстаўнікоў іншых гуманітарных дысцыплін.

Прапануемы засяродзіцца на наступных прабеламах і пытаннях:

* што значыць “быць жанчынай”: гісторыя, сучаснасць, перспектывы
* як змянілася ўспрыманне і грамадская роля жанчыны?
* у чым заключаецца жаночая тоеснасць і што яе вызначае?
* якія міфы на жаночыя тэмы і жаночасць замацаваліся ў культуры?
* феномен жаночасці і формы яе канцэптуалізацыі ў культуры і філасофскай думцы
* жанчына як аўтарка і гераіня твора мастацтва (творца культуры)
* роля жанчыны ў грамадскім і палітычным жыцці краін рэгіёну
* жаночая цялеснасць і духоўнасць
* (аўта)біяграфічнасць у творчасці жанчыны.

Акрамя таго, арганізатары вітаюць іншыя прапановы даследчыцкіх тэмаў.

Працягласць выступу – 15 хвілін.

Працоўныя мовы канферэнцыі: польская, руская, украінская, беларуская, англійская

 Заяўку на ўдзел разам з прапанаванай тэмай выступу і кароткім рэзюмэ (да 500 знакаў) просім выканаць на электроннай старонцы: https://goo.gl/forms/XbGUgQWtZXKlYzbA3 да 1 сакавіка 2019 г.

Тэксты выступаў памерам ад 20000 да 30000 знакаў будуць надрукаваныя ў рэцэнзаваным часопісе альбо рэцэнзаваным зборніку (у залежнасці ад рашэння ўдзельнікаў канферэнцыі).

**Важныя тэрміны:**

дасланне заяўкі на ўдзел у канферэнцыі: 1.03.2019.

рашэнне аб закваліфікаванні выступа: да 15.03.2019.

унясенне канферэнцыйнай аплаты: 1.04.2019.

**Канферэнцыйная аплата:**

Аплата за удзел у канферэнцыі складае **400 злотых** (альбо **100 еўра** ў выпадку іншаземцаў). Нумар банкавага рахунка, на які неабходна пералічыць сродкі, будзе дасланы пасля закваліфікавання заяўкі.

Канферэнцыйная аплата ўключае арганізацыйныя кошты, брэк-паўзы, абеды, а таксама падрыхтоўку і выданне канферэнцыйных матэрыялаў пасля атрымання пазітыўнага водгуку рэцэнзентаў.

Кошты падарожжа і закватаравання бярэ на сябе ўдзельнік канферэнцыі альбо ўстанова, якая яго дэлегавала.

**Удзельнікаў канферэнцыі, якім неабходна даслаць афіцыйнае запрашэнне дзеля атрымання віз, просім як мага хутчэй паведаміць аб гэтым арганізатараў.**

**Кантакт:**

Усе пытанні просім накіроўваць на адрас: **konferencja.ksi@uw.edu.pl**

 З павагай,

**Арганізацыйны камітэт канферэнцыі**

др Івона Крыцка-Міхноўска (ВУ) – старшыня аргкамітэта

праф. Ала Краўчук (ЛНУ)

др Йоанна Гэтка (ВУ)

др Моніка Гронцка (ВУ)

др Алена Янчук (ВУ) - сакратар канферэнцыі
Д-р Андрэй Люба (Беларускі дзяржаўны універсітэт у Мінску)

др Алена Любая (РІВШ)

др Марцін Немаеўскі (ВУ)

др Аксана Астапчук (МДУ)